b'\n_START_ARTICLE_\nEvangeli\xc4\x8danski kalendar\n_START_SECTION_\nZgodovina Evangeli\xc4\x8danskega kalendarja\n_START_PARAGRAPH_\n19. oktobra, leta 1915 \xc5\xbee so predglagali na sestanku prekmurskih evangeli\xc4\x8danskih duhovnikov, da bi slovenski evangeli\xc4\x8dani na Ogrskem objavili koledar, kakor katoliki (glej Kalendar Srca Jezu\xc5\xa1ovoga), vendar je do prve uresni\xc4\x8ditve te zamisli pri\xc5\xa1lo \xc5\xa1ele leta 1920, ko je izdal \xc5\xa0tevan Kovat\xc5\xa1 za \xe2\x80\x9eslovenski evangeli\xc4\x8danski narod\xe2\x80\x9d Luther Kalendari. Nato do Leta 1923 je bilo potrebno \xc5\xa1e \xc4\x8dakati, da bi se objavil Evangeli\xc4\x8danski kalendar (v\xc3\xb6dani po Prekmurskoj evangeli\xc4\x8danskoj \xc5\xa1injoriji)._NEWLINE_Koledar (prekmursko kalendar) je hotel ohraniti prekmurski jezik, kakor tudi D\xc3\xbc\xc5\xa1evni list, torej je imel versko-vzgojno in versko-kulturno vlogo v Prekmurju. Objavili so v koledarju zlasti nabo\xc5\xbeno slovstvo in \xc5\xa1e leposlovna dela, ki so bila prevodi iz mad\xc5\xbear\xc5\xa1\xc4\x8dine. Med pogosteje prevajanimi pesniki so bili Andor Kozma, ali K\xc3\xa1roly S\xc3\xa1ntha, ali klasi\xc4\x8dni avtorji mad\xc5\xbearske literature, npr. S\xc3\xa1ndor Pet\xc5\x91fi, J\xc3\xa1nos Arany, Mih\xc3\xa1ly Tompa, itd. Zlasti je Jano\xc5\xa1 Flisar prevedel ta dela, ki je bil urednik D\xc3\xbc\xc5\xa1evnega lista. Tudi Pavel Lutar in \xc5\xa0andor (Aleksander) Polgar sta bila va\xc5\xbena urednika Evangeli\xc4\x8danskega koledarja._NEWLINE_Med izvirno poezijo so prevladovale verske pesmi, od posvetnih in pesni\xc5\xa1kih zvrsti pa so objavljali zlasti prilo\xc5\xbenostno, moralisti\xc4\x8dno-didakti\xc4\x8dno in refleksivno-didakti\xc4\x8dno poezijo. Ob tej pa tudi nekaj socialnih in stanovskih pesmi. Flisar je bil osrednji pesnikovalec, ki je bil najva\xc5\xbenej\xc5\xa1i avtor prekmurskih evangeli\xc4\x8danov ter prekmurske regionalne literature med dvema vojnama. Objavile so \xc5\xa1e nekaj pesmi binko\xc5\xa1tnega Jo\xc5\xbeefa Novaka, ki je ve\xc4\x8dkrat pisal v \xc4\x8dasopis Amerikanszki Szlovencov Gl\xc3\xa1sz, ki je bila revija prekmurskih in porabskih emigrantov v ZDA._NEWLINE_Do leta 1934 je bil glavni urednik Adam Lutar. Jano\xc5\xa1 Flisar je bil pomo\xc5\xbeni urednik. Zadnje tri letnike so uredili Flisar, Lipot (Leopold) Hari in Aladar (Vlado) Darva\xc5\xa1._NEWLINE_Leta 1941 mad\xc5\xbearska vojska in Wehrmacht sta zavzela Prekmurje. V novi mad\xc5\xbearizaciji so odpravili veliko prekmurskih tiskov, kot tudi Evangeli\xc4\x8danski kalendar.'